CELEX: E2019P0009
Language: hr
Date: 2019-11-26 00:00:00
Title: Tužba koju su 26. studenoga 2019. podnijeli Abelia i WTW AS protiv Nadzornog tijela EFTA-e (Predmet E-9/19)2020/C 23/07

23.1.2020   
            
            
               HR
            
            
               Službeni list Europske unije
            
            
               C 23/7
            
         
      Tužba koju su 26. studenoga 2019. podnijeli Abelia i WTW AS protiv Nadzornog tijela EFTA-e
      (Predmet E-9/19)
      (2020/C 23/07)
      Abelia i WTW AS, koje zastupa odvjetnik Espen Bakken, Arntzen de Besche Advokatfirma AS, P.O. Box 2734, Solli, 0204 Oslo, Norveška, podnijeli su 26. studenoga 2019. pred Sudom EFTA-e tužbu protiv Nadzornog tijela EFTA-e.
      Tužitelji od Suda EFTA-e zahtijevaju:
      
                  1.
               
               
                  da poništi Odluku Nadzornog tijela EFTA-e br. 57/19/COL od 10. srpnja 2019.
               
            
                  2.
               
               
                  da naloži Nadzornom tijelu EFTA-e da snosi troškove postupka.
               
            
         Pravni i činjenični okvir te navedeni tužbeni razlozi:
      
      
                  —
               
               
                  Abelia je udruženje poduzeća i poslodavaca u okviru najveće norveške organizacije poslodavaca NHO-a (Konfederacija norveških poduzeća i industrije).
               
            
                  —
               
               
                  Društvo WTW AS bavi se razvojem softvera i član je trgovinske organizacije Abelia te pruža inovativna tehnička rješenja klijentima u nizu poslovnih segmenata. WTW AS posluje i u sektoru e-zdravstva te je u izravnoj konkurenciji s rješenjima javnog e-zdravstva koje je Nadzorno tijelo EFTA-e (dalje u tekstu „Nadzorno tijelo”) razmotrilo u spornoj odluci.
               
            
                  —
               
               
                  Sporna odluka odnosi se na prijavljeno financiranje javnog društva kojem je povjerena zadaća pružanja rješenja e-zdravstva na nacionalnoj razini.
               
            
                  —
               
               
                  Norveška vlada nije smatrala javno financirane međusobno povezane djelatnosti e-zdravstva državnom potporom jer to nisu „gospodarske djelatnosti” u smislu članka 61. stavka 1. Sporazuma o EGP-u, ali je 3. svibnja 2019. podnijela prijavu financiranja radi pravne sigurnosti.
               
            
                  —
               
               
                  Nadzorno tijelo je 10. srpnja 2019. donijelo spornu odluku na temelju članka 4. stavka 2. Sporazuma o nadzoru i sudu u kojoj je zaključilo da s obzirom na postojeću organizaciju norveškog zdravstvenog sektora Norsk Helsenett SF i Norveška uprava za e-zdravstvo nisu „poduzetnici” kad je riječ o pružanju rješenja e-zdravstva.
               
            
                  —
               
               
                  U spornoj odluci Nadzorno tijelo utvrdilo je i da se prijavljenim mjerama društvu Norsk Helsenett SF ne daje gospodarska prednost u smislu članka 61. stavka 1. Sporazuma o EGP-u.
               
            
                  —
               
               
                  Tužitelji su prigovorili činjenici da je Nadzorno tijelo donijelo spornu odluku o potpori bez pokretanja službenog istražnog postupka, čime su povrijeđena njihova postupovna prava.
               
            
                  —
               
               
                  Stoga tužitelji podnose zahtjev Sudu EFTA-e da spornu odluku poništi.